Diari Oficial de la Generalitat Valenciana


Sumari del DOGV 9110, del 18-06-2021 (2021/6876)

RESOLUCIÓ de 16 de juny de 2021, de la Direcció General d'Indústria, Energia i Mines, per la qual s'aproven les bases de les convocatòries ordinàries dels exàmens teoricopràctics per a l'obtenció dels carnets professionals en matèria de seguretat industrial, que es realitzaran durant l'any 2021.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9110

Data del DOGV
:   18-06-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/6876


Data del document
:   16-06-2021

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * examen

RESOLUCIÓ de 16 de juny de 2021, de la Direcció General d'Indústria, Energia i Mines, per la qual s'aproven les bases de les convocatòries ordinàries dels exàmens teoricopràctics per a l'obtenció dels carnets professionals en matèria de seguretat industrial, que es realitzaran durant l'any 2021. [2021/6876]  
L'article 13 de l'Ordre de 23 d'abril de 1997, de la Conselleria d'Ocupació, Indústria i Comerç, per la qual s'actualitza el procediment per a l'obtenció del carnet professional que autoritza la instal·lació, manteniment i altres activitats en matèria de seguretat industrial en l'àmbit de la Comunitat Valenciana (DOGV núm. 2985, de 6 de maig de 1997), estableix que, anualment, es publicarà en el Diari Oficial de la Generalitat Valenciana el calendari d'exàmens a realitzar pels corresponents òrgans provincials, que permeten l'accés a les diferents habilitacions personals previstes per la normativa sobre seguretat industrial.  
  
A fi de complir aquest mandat, d'acord amb la facultat conferida per l'article 13 i la disposició final primera de l'Ordre de 23 d'abril de 1997, de la Conselleria d'Ocupació, Indústria i Comerç, així com el que disposa el Decret 175/2020, de 30 d'octubre, del Consell, d'aprovació del Reglament orgànic i funcional de la Conselleria d'Economia Sostenible, Sectors Productius, Comerç i Treball (DOGV núm. 8959, de 24 de novembre de 2020), aquesta Direcció General d'Indústria, Energia i Mines resol:  
  
Primer  
Aprovar les bases de les convocatòries ordinàries dels exàmens teoricopràctics als quals es refereix el capítol V de l'Ordre de 23 d'abril de 1997, de la Conselleria d'Ocupació, Indústria i Comerç, així com regular el procediment d'expedició dels carnets professionals i de les certificacions acreditatives de la superació d'aquestes proves, les quals figuren en l'annex I d'aquesta resolució, que regiran durant l'any 2021.  
  
  
Segon  
Establir el calendari per a l'any 2021, que figura en l'annex II, per a la presentació de sol·licituds, a l'efecte de ser admés a les proves que s'assenyalen en el punt primer d'aquesta resolució.  
  
Aquesta resolució no és definitiva en via administrativa, i contra aquesta podrà interposar-se un recurs d'alçada davant la Secretaria Autonòmica d'Economia Sostenible, Sectors Productius, Comerç i Consum en el termini d'un mes, comptat a partir de l'endemà de ser publicada en el Diari Oficial de la Generalitat Valenciana, d'acord amb el que estableix l'article 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 16 de juny de 2021.- La directora general d'Indústria, Energia i Mines: María Empar Martínez Bonafé.  
  
  
ANNEX I  
Bases de les convocatòries i procediment d'expedició de carnets professionals i certificacions acreditatives de la superació dels exàmens teoricopràctics  
  
Aquestes bases regiran en les convocatòries de les proves assenyalades en l'article 12 de l'Ordre de 23 d'abril de 1997, de la Conselleria d'Ocupació, Indústria i Comerç, per a l'obtenció dels carnets o certificacions acreditatives de la superació dels exàmens teoricopràctics indicats en la base 1.  
  
Base 1. Àmbit d'aplicació  
Els carnets professionals i certificacions acreditatives de la superació dels exàmens teoricopràctics, segons corresponga, són els següents:  
  
- ET: Carnet professional d'Instal·lacions Tèrmiques en Edificis.  
- IPPL-I: Instal·lació de Productes Petrolífers Líquids de Categoria I.  
- IPPL-II: Instal·lació de Productes Petrolífers Líquids de Categoria II.  
- RPPL-III: Reparació de Productes Petrolífers Líquids de Categoria III.  
- GA: Instal·lació de Gas categoria A.  
- GB: Instal·lació de Gas categoria B.  
- GC: Instal·lació de Gas categoria C.  
- OC: Personal Operador Industrial de Calderes.  
- GT: Carnet de Personal Operador de Grua Torre (gruista).  
- GMA: Carnet de Personal Operador de Grua Mòbil Autopropulsada. Categoria A.  
- GMB: Carnet de Personal Operador de Grua Mòbil Autopropulsada. Categoria B.  
- GMPA: Carnet de Personal Operador de Grua Mòbil Autopropulsada. Categoria A, subcategoria de ports «de la Comunitat Valenciana on desenvolupen la seua activitat les Societats Estatals d'Estiba i Desestiba». (Subcategoria denominada amb la codificació abreujada «de Ports»).  
- GMPB: Carnet de Personal Operador de Grua Mòbil Autopropulsada. Categoria B, subcategoria de ports «de la Comunitat Valenciana on desenvolupen la seua activitat les Societats Estatals d'Estiba i Desestiba». (Subcategoria denominada amb la codificació abreujada «de Ports»).  
  
Base 2. Requisits de les persones candidates  
2.1 Per a ser admeses a la realització de les proves, les persones aspirants hauran de reunir els següents requisits:  
2.1.1. Per a l'especialitat de «Personal Operador de Grua Torre (gruista)»  
a) Ser major d'edat.  
b) Estar en possessió de la titulació de grau d'Educació Secundària Obligatòria, o d'un títol equivalent a efectes laborals.  
c) La superació d'un curs teoricopràctic impartit per una entitat habilitada, segons el que disposa el punt 4 de l'annex VI del Reial decret 836/2003, de 27 de juny, pel qual s'aprova una nova instrucció tècnica complementària MIE-AEM-2 del Reglament d'aparells d'elevació i manutenció, referent a grues torre per a obres o altres aplicacions (BOE núm. 170, de 17 de juliol de 2003), i les seues modificacions.  
  
d) La superació d'un examen mèdic segons el que disposa el Reial decret 836/2003, de 27 de juny, i les seues modificacions.  
2.1.2. Per a l'especialitat de «Personal Operador de Grua Mòbil Autopropulsada«  
a) Estar en possessió de la titulació de Grau d'Educació Secundària Obligatòria, o d'un títol equivalent a efectes laborals.  
b) Ser major d'edat.  
c) La superació d'un curs teoricopràctic impartit per una entitat habilitada.  
- Per a Personal Operador de Grua Mòbil Autopropulsada, segons el que disposa el punt 4 de l'annex VII del Reial decret 837/2003, de 27 de juny, pel qual s'aprova una nova Instrucció tècnica complementària MIE-AEM-4 del Reglament d'aparells d'elevació i manutenció, referent a grues mòbils autopropulsades (BOE núm. 170, de 17 de juliol de 2003) i les seues modificacions.  
- Per a Personal Operador de Grua Mòbil Autopropulsada, en l'especialitat de Ports, segons el que disposa l'annex de la Resolució de 15 de juny de 2005, de la Direcció General d'Indústria i Consum, de la Conselleria d'Empresa, Universitat i Ciència, per la qual s'adapta la Resolució de 7 d'octubre de 2003, de la Direcció General d'Indústria i Investigació Aplicada, de la Conselleria d'Indústria, Comerç i Turisme, per la qual s'incorpora l'especialitat de professional autoritzat denominada «Operador de Grua Mòbil Autopropulsada» a les característiques pròpies dels ports de la Comunitat Valenciana, on desenvolupen la seua activitat les societats estatals d'Estiba i Desestiba. (DOGV 17.07.2005).  
  
d) La superació d'un examen mèdic segons el que disposa el Reial decret 837/2003, de 27 de juny, pel qual s'aprova una nova instrucció tècnica complementària MIE-AEM-4 del Reglament d'aparells d'elevació i manutenció, referent a grues mòbils autopropulsades i les seues modificacions.  
  
2.1.3. Per a l'especialitat d?«Instal·lacions Tèrmiques en Edificis»  
a) Ser major d'edat.  
b) Tindre els coneixements teòrics i pràctics sobre instal·lacions tèrmiques en edificis justificats mitjançant:  
b.1. Acreditació de formació mínima, segons el que disposa la Resolució de 4 de desembre de 2012, de la Direcció General d'Indústria (DOCV 6930, 26.12.2012), de posseir alguna de les següents titulacions:  
· Tècnic Superior en Desenvolupament de Projectes d'Instal·lacions Tèrmiques i de Fluids (família professional d'Instal·lació i Manteniment)  
· Tècnic Superior en Desenvolupament de Projectes d'Instal·lacions de Fluids, Tèrmiques i de Manutenció (família professional de Manteniment i Serveis a la Producció)  
· Tècnic Auxiliar de Lampisteria (branca Construcció i Obres)  
· Tècnic Auxiliar en Instal·lacions d'Aigua, Gas i Calefacció (branca Construcció i Obres)  
· Tècnic Auxiliar en Instal·lació i Manteniment d'Equips de Fred i Calor (branca Electricitat i Electrònica)  
Tot això sense perjudici de normativa posterior que indique l'acceptació d'altres acreditacions de formació mínima.  
Les titulacions han d'haver sigut obtingudes en un centre oficial de Formació Professional. Quan les titulacions s'hagen obtingut a l'estranger, s'haurà d'estar en possessió de la credencial que acredite l'homologació de títols estrangers de nivells no universitaris atorgada pel Ministeri d'Educació, tot això sense perjudici del procediment establit en el Reial decret 581/2017, de 9 de juny, pel qual s'incorpora a l'ordenament jurídic espanyol la Directiva 2013/55/UE, del Parlament Europeu i del Consell, de 20 de novembre de 2013, per la qual es modifica la Directiva 2005/36/CE, relativa al reconeixement de qualificacions professionals, i el Reglament (UE) núm. 1024/2012, relatiu a la cooperació administrativa a través del Sistema d'Informació del Mercat Interior (Reglament IMI)  
b.2. O bé:  
· Justificar haver rebut i superat un curs teòric i pràctic de coneixements bàsics i un altre sobre coneixements específics en instal·lacions tèrmiques d'edificis, impartit per una entitat reconeguda per l'òrgan competent de la comunitat autònoma, amb la duració i el contingut indicats en els apartats 3.1 i 3.2 de l'apèndix 3 del Reial decret 1027/2007, de 20 de juliol, pel qual s'aprova el Reglament d'instal·lacions tèrmiques en els edificis, les seues modificacions i  
· Acreditar una experiència laboral, almenys, de tres anys en una empresa instal·ladora o mantenidora com a personal tècnic.  
S'acreditarà l'experiència mitjançant la certificació referida al període de treball, de la cotització del personal en l'empresa, expedida per l'òrgan corresponent de la Seguretat Social (vida laboral) i una de les següents opcions:  
a) Certificats subscrits per la persona o les persones representants de l'empresa o les empreses instal·ladores o mantenidores en els quals s'acredite que la persona interessada ha fet treballs d'instal·lació o de manteniment, especificant-hi quins. Aquests certificats, almenys, abastaran entre tots un període de tres anys d'experiència. En els esmentats certificats es farà esment exprés al certificat de registre d'empresa instal·ladora o mantenidora de calefacció i ACS i climatització (o bé en instal·lacions tèrmiques en edificis) atorgats per la Comunitat Valenciana o per una altra comunitat autònoma. Quan aquestes empreses no hagen sigut autoritzades o habilitades en aquesta comunitat autònoma, la persona interessada haurà d'aportar còpia del certificat de registre d'empresa en el qual conste la validesa i vigència d'aquest document durant el període al·legat.  
b) Fotocòpia del contracte laboral i les seues modificacions, diligenciats per l'Oficina d'Ocupació, en el qual ha de figurar contractada la persona interessada com a oficial o com a tècnic en les professions pròpies d'aquest reglament. No s'admetrà la figura de peó, ja que és indiferent per a la d'oficial qualsevol de les categories «primera», «segona» o «tercera».  
  
2.1.4. Per a la resta de les especialitats  
a) Tindre complits els setze anys i plena capacitat d'obrar.  
2.2. Els requisits enumerats en la base 2.1 hauran d'estar en possessió el dia en què finalitze el termini de presentació de sol·licituds i mantindre'ls en el moment d'expedició del corresponent carnet o certificació acreditativa de la superació de l'examen teoricopràctic.  
  
Base 3. Presentació de sol·licituds i documentació acreditativa dels requisits  
3.1. Els qui desitgen prendre part en aquestes proves podran optar:  
· Preferentment, per emplenar l'imprés que està disponible en el sistema de preregistre de sol·licituds en l'adreça electrònica https://cindi.gva.es/es/web/industria-e-i-d-i/tramites-y-consultas-web, en l'enllaç «Examen d'instal·ladors: Preregistre de sol·licituds». L'emplenament d'aquesta modalitat d'imprés suposarà el preregistre administratiu d'aquesta informació, però no eximeix de l'obligació de presentar-la (bé telemàticament, bé presencialment davant el servei territorial d'Indústria, Energia i Mines corresponent), juntament amb la resta de documentació, que, en el seu cas, siga necessària.  
· O bé per presentar (telemàticament o presencialment) la instància que estarà disponible en el catàleg de Serveis Públics Interactius de la Generalitat, a través de l'adreça electrònica https://sede.gva.es i que podrà ser facilitada gratuïtament en els serveis territorials d'Indústria, Energia i Mines de les tres províncies, en la Direcció General d'Indústria, Energia i Mines, així com en qualsevol de les oficines PROP.  
  
El llistat de documents exigits i de titulacions recollides en el model de sol·licitud que estarà disponible en el catàleg de Serveis Públics Interactius de la Generalitat, a través de l'adreça electrònica https://sede.gva.es, té caràcter informatiu, i haurà d'estar-se, en tot cas, amb el que disposa la regulació explicitada en la base 2.  
A l'efecte d'aquesta convocatòria, no s'admetran per a accedir a aquestes proves un volant per a la inscripció condicional en centres docents o en exàmens oficials presentat davant el departament ministerial competent en matèria educativa, així com el certificat d'escolaritat.  
Així mateix, a conseqüència de les posteriors modificacions i actualitzacions que puguen patir, les quals no depenen d'aquest òrgan directiu, les adreces dels llocs d'Internet als quals es refereix aquesta resolució tenen caràcter merament informatiu, i la seua única finalitat és orientar i facilitar a les persones interessades en les proves convocades l'accés telemàtic als diferents procediments administratius que ofereix aquest departament.  
Solament es podrà sol·licitar realitzar les proves selectives per a l'obtenció d'un mateix carnet o certificació acreditativa de la superació dels exàmens teoricopràctics, en una única província dins de la mateixa convocatòria.  
A la instància, que estarà disponible en el catàleg de Serveis Públics Interactius de la Generalitat a través de l'adreça electrònica https://sede.gva.es, amb independència de la via utilitzada per al seu emplenament de les assenyalades anteriorment, s'acompanyarà la següent documentació corresponent a cada persona interessada:  
a) Original i còpia o còpia compulsada del document acreditatiu de la identitat (DNI o NIE o passaport) de la persona sol·licitant.  
No serà necessari aportar aquest document, si la persona sol·licitant autoritza expressament l'Administració per a la seua consulta telemàtica directa mitjançant el Sistema de Verificació i Consulta de Dades d'Identitat, de conformitat amb el que disposa el Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic.  
b) Original i còpia o còpia degudament autenticada dels documents que acrediten el compliment dels requisits assenyalats en les bases 2.1.  
  
c) El justificant, degudament validat per qualsevol banc, caixa d'estalvis o entitats de crèdit que actuen com a entitats col·laboradores en la recaptació amb la Generalitat, d'haver abonat l'oportuna taxa administrativa relativa als drets d'examen. La falta de justificació de l'abonament d'aqueixos drets d'examen en el termini establit determinarà l'exclusió de la persona interessada, sense perjudici de la seua possible esmena en el termini establit a aquest efecte. La presentació d'aquest justificant només es podrà efectuar quan la persona interessada haja emplenat el formulari de la corresponent taxa i obtingut el rebut del seu pagament, bé telemàticament a través d'Internet o bé presencialment.  
  
En cas de no seguir el procediment telemàtic, el model 046, per a fer efectiva la taxa, serà emés pel Servei Territorial d'Indústria, Energia i Mines al qual es dirigisca la documentació assenyalada en els incisos a) i b) precedents, i serà presentat amb posterioritat sempre dins del termini establit per a la presentació de sol·licituds.  
  
En l'annex III s'indiquen les adreces d'emplaçament i números de telèfon dels serveis territorials d'Indústria, Energia i Mines i de la Direcció General d'Indústria, Energia i Mines, als quals podran dirigir-se les persones interessades per a obtindre informació relacionada amb aquesta resolució.  
3.2. La presentació, bé de manera telemàtica, o bé presencialment, de la documentació assenyalada en la base anterior es realitzarà, preferiblement, en el registre del servei territorial d'Indústria, Energia i Mines corresponent a la província en què l'aspirant desitge realitzar les proves (segons l'annex III) o en la forma establida en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
El termini de presentació de sol·licituds per a les convocatòries ordinàries durant 2021 serà l'assenyalat en l'annex II d'aquesta resolució.  
3.3. Les persones aspirants amb discapacitat o diversitat funcional hauran d'indicar mitjançant un escrit annex a la sol·licitud, quan siga procedent, les possibles adaptacions de temps i mitjans que consideren necessàries per a la realització de les proves.  
3.4. Qui tinga interés a obtindre més d'un carnet o certificació acreditativa de superació dels exàmens teoricopràctics dins de la mateixa convocatòria, presentarà una sol·licitud normalitzada independent per cadascun d ?aquests juntament amb l'oportuna documentació.  
3.5. L'import corresponent als drets d'examen per a cada activitat a la qual desitge presentar-se dins d'aquesta convocatòria està determinat d'acord amb la Llei 20/2017, de 28 de desembre, de la Generalitat, de taxes per a l'exercici 2021 i es publicarà en la pàgina web de la Conselleria d'Economia Sostenible, Sectors Productius, Comerç i Treball. Aquest import s'ingressarà en qualsevol banc, caixa d'estalvis o entitats de crèdit els quals actuen com a entitats col·laboradores en la recaptació amb la Generalitat. La formalització de les sol·licituds per a la realització de les proves relatives a cada activitat a les quals s'aspire, suposarà el pagament dels drets d'examen, que se satisfaran amb caràcter previ a la presentació d'aquesta sol·licitud, juntament amb el corresponent justificant d'abonament d'aquesta. La falta de justificació de l'abonament dels drets d'examen en el termini establit determinarà l'exclusió de la persona aspirant, sense perjudici de la seua possible esmena en el termini establit a aquest efecte en la base 4.2.  
  
A fi d'evitar la necessitat que les persones interessades hagen d'obtindre presencialment el model 046 per al pagament de la taxa corresponent al procediment administratiu sol·licitat o la seua remissió a l'adreça indicada en la seua sol·licitud per part del respectiu servei territorial d'Indústria, Energia i Mines, aquell podrà ser emplenat i obtingut a través d'Internet en la pàgina web de la Conselleria d'Economia Sostenible, Sectors Productius, Comerç i Treball, seguint el procediment descrit en l'apartat c) de la base 3.1.  
  
Base 4. Admissió d'aspirants  
4.1. En el termini màxim de 10 dies hàbils des de la finalització del termini de presentació de sol·licituds, les persones titulars de les direccions dels serveis territorials d'Indústria, Energia i Mines aprovaran i faran públic l'Acord amb els llistats provisionals de persones admeses i excloses per a cadascun dels carnets o certificacions acreditatives de la superació dels exàmens teoricopràctics esmentats en la base 1 per als quals s'hagen presentat sol·licituds de realització d'examen en el seu respectiu àmbit provincial, amb indicació individualitzada de les causes d'exclusió d'aquelles que no hagen resultat admeses. En aquests llistats hauran de constar, en tot cas, els cognoms i el nom, de totes i cadascuna de les persones interessades. Els llistats esmentats estaran disponibles en els serveis territorials d'Indústria, Energia i Mines de cada província per a consultar-los (segons l'annex III). Així mateix, es podrà consultar individualment, introduint les dades personals oportunes, l'admissió o exclusió provisional a l'examen en l'adreça electrònica https://cindi.gva.es/es/web/industria-e-i-d-i/tramites-y-consultas-web, en l'enllaç «Examen d'instal·ladors: consulta de centres, convocatòries (lloc i hora de les proves) i notes» i igualment podrà realitzar-se la consulta individual telefonant al 012 de la Generalitat, aportant les dades necessàries per a identificar les sol·licituds formulades. Els llistats esmentats hauran de romandre disponibles per a ser consultats en els serveis territorials d'Indústria, Energia i Mines fins que s'esgote el termini d'esmena a què es refereix la base 4.2.  
  
En el llistat provisional de persones admeses i excloses de cada especialitat s'indicarà, així mateix, el dia, hora d'inici, duració i lloc en el qual se celebrarà la corresponent prova, així com, si escau, s'especificarà el material i/o la documentació que podran utilitzar les persones interessades durant la realització de les proves, sempre que la hi aporten elles. Aquests llistats hauran de romandre en els serveis territorials d'Indústria, Energia i Mines per a ser consultats fins a la data de finalització de les proves.  
4.2. Les persones excloses provisionalment, així com les que no figuren expressament en la relació d'aspirants admesos i exclosos, disposaran d'un termini de 10 dies hàbils, comptats a partir de l'endemà de ser publicades les llistes provisionals en els respectius serveis territorials, per a poder esmenar els defectes o omissions que hagen motivat la seua exclusió. En el termini màxim de cinc dies hàbils en relació amb la finalització del període d'esmena, les persones titulars de les direccions dels serveis territorials d'Indústria, Energia i Mines procediran a aprovar i fer públic l'acord amb els llistats definitius de persones admeses i excloses en la convocatòria per tipus de carnet o certificacions acreditatives de la superació dels exàmens teoricopràctics emprant els mateixos mitjans de publicitat del punt anterior.  
  
  
Base 5. Exàmens  
5.1. Dins d'una mateixa convocatòria, tant els exàmens com els criteris de desenvolupament, correcció i avaluació relatius a la mateixa activitat seran iguals en les tres províncies i es realitzaran el mateix dia i a la mateixa hora.  
Per a confeccionar i qualificar cadascun dels exàmens que figuren en la base 5.2, i resoldre totes les incidències que se susciten en relació amb el tractament d'al·legacions i reclamacions que puguen presentar-s'hi, aquesta Direcció General d'Indústria, Energia i Mines nomenarà un tribunal d'àmbit autonòmic per a cada examen. Aquests tribunals estaran compostos per quatre persones que ocuparan una presidència, una secretaria i dues vocalies, i els seus corresponents suplents, respectivament. En la seua composició, es garantirà la presència equilibrada dels sexes.  
Cada servei territorial designarà per a cada tribunal quatre representants, dos titulars i dos suplents. Una de les persones titulars proposades serà necessàriament la persona que ocupe la direcció de secció de Suport Tècnic del servei territorial corresponent, i de suplent, la persona en qui delegue qui ostente la direcció del servei territorial d'Indústria, Energia i Mines, les quals actuaran com a secretàries dels tribunals per als quals siguen designades, d'entre les quals, la Direcció General d'Indústria, Energia i Mines nomenarà el tribunal d'àmbit autonòmic.  
El dia de realització de les proves, en cadascuna de les províncies, haurà d'assistir-hi, almenys, una persona membre del tribunal, tot això amb independència del personal col·laborador que siga, així mateix, necessari designar per a atendre convenientment el desenvolupament de les proves.  
Els tribunals estendran acta de cada prova realitzada. Així mateix, proposaran a la persona titular de la direcció del servei territorial la relació de persones examinandes aptes i no aptes resultants de les proves realitzades que li corresponguen, tant provisionals com definitives, conformement amb el que estableix aquesta resolució.  
Els tribunals podran comptar amb la col·laboració i suport tècnic per part d'entitats de dret públic vinculades a aquesta Conselleria.  
Quant a la percepció de dietes, indemnitzacions per raó del servei i gratificacions extraordinàries, dels membres del tribunal i del personal col·laborador, serà aplicable el que disposa la normativa en vigor en aquesta matèria als tribunals encarregats de jutjar processos per a la selecció del personal al servei de la Generalitat.  
5.2. Es constituiran segons la base 1, en funció de la convocatòria, els següents tribunals:  
- Instal·lacions Tèrmiques d'Edificis, encarregat de l'examen ET.  
- Productes Petrolífers Líquids, encarregat dels exàmens IPPL-I, IPPL-II i RPPL-III.  
- Gas, encarregat dels exàmens GA, GB i GC.  
- Calderes, encarregat de l'examen OC.  
- Grues Torre, encarregat de l'examen GT.  
- Grues Mòbils Autopropulsades, encarregat dels exàmens GMA i GMB.  
- Grues Mòbils Autopropulsades en Ports, encarregat dels exàmens GMPA i GMPB.  
5.3. Els exàmens teoricopràctics s'ajustaran al que s'estableix per la legislació vigent corresponent a cadascun dels carnets o certificacions acreditatives de la superació dels exàmens teoricopràctics als quals s'aspire.  
5.4. Desenvolupament de les proves.  
1. Les persones aspirants hauran d'estar presents en el lloc i a l'hora fixades per a la realització de la prova.  
2. Les persones aspirants que no compareguen el dia i hora de la prova perdran el dret a la realització de les proves.  
3. Les persones aspirants hauran d'acudir a la realització de les proves proveïts del document nacional d'identitat o document identificatiu equivalent. Durant el desenvolupament de la prova, els responsables de l'organització podran requerir als aspirants que acrediten la seua identitat en qualsevol moment.  
4. Les persones aspirants hauran de portar el material que prèviament s'haja indicat, i respectar les instruccions que s'hagen establit per al normal i adequat funcionament de les proves.  
5. En finalitzar la prova, s'estendrà acta per part de les persones membres del tribunal assistents en la qual, almenys, es faran constar les persones presentades, així com les possibles incidències que puguen tindre-hi lloc.  
  
Base 6. Qualificació exercicis  
Els exàmens es qualificaran d'apte i no apte, atesos els criteris establits pel tribunal.  
  
Base 7. Llista de persones aprovades, expedició dels carnets professionals i de les certificacions acreditatives de la superació dels exàmens teoricopràctics  
7.1. Cadascuna de les persones titulars de les direccions de les territorials d'Indústria, Energia i Mines aprovaran mitjançant acord, a proposta del tribunal corresponent, la relació provisional de les persones aspirants del seu àmbit territorial que resulten aptes i no aptes en cadascun dels exàmens teoricopràctics realitzats. En cada llistat, s'indicaran els cognoms i el nom, així com la qualificació obtinguda de totes i cadascuna de les presentades, d'acord amb l'expressat en la base anterior, amb indicació de les admeses no presentades a les proves. En aquesta s'explicitarà que les persones interessades podran sol·licitar per escrit, en un termini de 10 dies hàbils des de la publicació del llistat provisional d'aptes i no aptes, dirigit al president o presidenta del tribunal qualificador corresponent, la revisió del seu examen que tindrà lloc en el servei territorial de la província on l'haja realitzat, durant els cinc dies següents al de finalització del termini per a sol·licitar la seua revisió. Aquests acords estaran disponibles per a consultar-los en els serveis territorials d'Indústria, Energia i Mines corresponents.  
  
Les persones interessades a ser avisades per missatge de text de la data de publicació de la llista provisional d'aptes i no aptes als exàmens teoricopràctics realitzats per a cadascun dels tipus de carnet, hauran d'emplenar el seu número de telèfon mòbil en la sol·licitud que estarà disponible en el catàleg de Serveis Públics Interactius de la Generalitat a través de l'adreça electrònica https://seu.gva.es.  
Així mateix, es podrà consultar individualment el resultat provisional obtingut per cadascuna de les persones participants en les proves, una vegada introduïdes les dades oportunes en l'adreça electrònica https://cindi.gva.es/es/web/industria-e-i-d-i/tramites-y-consultas-web, en l'enllaç «Examen d'instal·ladors: consulta de centres, convocatòries (lloc i hora de les proves) i notes» i igualment podrà realitzar-se aquesta consulta individual telefonant al 012 de la Generalitat, aportant les dades necessàries per a identificar cada participant. Aquests llistats hauran d'estar disponibles per a consultar-los en els serveis territorials d'Indústria, Energia i Mines fins que es done publicitat als llistats definitius a què es refereix la base 7.2.  
7.2. Finalitzat el procés de revisió, i en tot cas, en el termini màxim de tres mesos des de la data de finalització de les corresponents proves, cadascuna de les persones titulars de les direccions dels serveis territorials d'Indústria, Energia i Mines resoldrà, a proposta del corresponent tribunal, la relació definitiva de persones aptes i no aptes, amb indicació de les admeses no presentades a les proves, així com l'expedició individualitzada del corresponent carnet o certificació acreditativa de la superació dels exàmens teoricopràctics per a aquelles que hagen resultat aptes, document que es notificarà a cadascuna de les persones interessades en el termini d'un mes des de la data de l'esmentada resolució, en la qual s'indicarà el recurs que siga procedent contra aquesta. Cadascuna d'aquestes resolucions tindrà la mateixa publicitat que la indicada en la base 7.1 fins que s'esgote el termini de recurs.  
  
7.3. D'acord amb l'article 4 de l'Ordre de 23 d'abril de 1997, de la Conselleria d'Ocupació, Indústria i Comerç, els carnets professionals o certificacions acreditatives de la superació dels exàmens teoricopràctics que s'expedisquen s'inscriuran d'ofici en el Registre de Professionals Habilitats.  
  
  
ANNEX II  
Calendari de presentació de sol·licituds  
 per a la convocatòria ordinària de 2021  
  
El termini per a la presentació de sol·licituds per a l'admissió als exàmens teoricopràctics als quals fa referència el capítol V de l'Ordre de 23 d'abril de 1997, de la Conselleria d'Ocupació, Indústria i Comerç, per a l'any 2021, serà el següent:  
  
Carnet/  
Certificat de qualificació individual Convocatòria ordinària 2021  
Instal·lació de gas categoria A Del 6 al 20 de setembre de 2021  
Instal·lació de gas categoria B   
Instal·lació de gas categoria C   
Personal Operador Industrial de Calderes   
Personal Operador de Grua Mòbil Autopropulsada. Categoria A   
Personal Operador de Grua Mòbil Autopropulsada. Categoria B   
Personal Operador de Grua Torre («gruista»)   
Instal·lació tèrmica en edificis   
Personal Operador de Grua Mòbil Autopropulsada. Categoria A, Subcategoria de Ports «de la Comunitat Valenciana on desenvolupen la seua activitat les Societats Estatals d'Estiba i Desestiba»   
Personal Operador de Grua Mòbil Autopropulsada. Categoria B, Subcategoria de Ports «de la Comunitat Valenciana on desenvolupen la seua activitat les Societats Estatals d'Estiba i Desestiba»   
Instal·lació de productes petrolífers líquids de categoria I   
Instal·lació de productes petrolífers líquids de categoria II   
Instal·lació de productes petrolífers líquids de categoria III   
  
  
  
  
  
ANNEX III  
Centres d'informació per a l'obtenció del carnet   
o de la certificació acreditativa de la superació   
dels exàmens teoricopràctics, en matèria de seguretat  
 industrial, que depenen de la Conselleria d'Economia Sostenible, Sectors Productius, Comerç i Treball  
  
Alacant:  
Servei Territorial d'Indústria, Energia i Mines  
C/ Churruca, 29  
03396 Alacant  
Tel.: 511 211 236 / 012  
  
Castelló  
Servei Territorial d'Indústria, Energia i Mines  
C/ Cavallers, 8  
12588 Castelló de la Plana  
Tel.: 598 005 886 / 012  
  
València  
Servei Territorial d'Indústria, Energia i Mines  
C/ Gregori Gea, 27  
46924 València  
Tel.: 464 067 698 / 012  
  
Direcció General d'Indústria, Energia i Mines  
Ciutat Administrativa 9 d'Octubre, torre 2  
C/ Democràcia, 77  
46598 València  
Tel.: 605 349 192 / 012